**312/2017.(X.26.) Kgy. sz. határozat**

1./ Szombathely Megyei Jogú Város Közgyűlése a Magyar Állam kizárólagos tulajdonában lévő szombathelyi 5941/7 hrsz.-ú – természetben Szombathely, Ady tér 5. sz. alatti – ingatlan üzemeltetésbe vevőjeként a vagyonkezelő váltásról az alábbi tartalmú nyilatkozatot teszi:

* tudomásul veszi, hogy a Szociális és Gyermekvédelmi Főigazgatóság szombathelyi 5941/7 hrsz.-ú ingatlanon fennálló vagyonkezelői joga megszüntetésre kerül,
* tudomásul veszi, hogy az új vagyonkezelő kijelöléséig az államot megillető tulajdonosi jogokat a Magyar Nemzeti Vagyonkezelő Zrt. gyakorolja, a vagyonkezelő által kötött szerződéses jogviszonyokban a vagyonkezelő helyébe a tulajdonosi joggyakorló lép,
* hozzájárul ahhoz, hogy az MNV Zrt. az ingatlan vonatkozásában kötendő vagyonkezelői szerződésben a szerződés bérbeadói/használatba adói pozíciójának átruházásáról rendelkezzen, és a szerződésbe bérbeadói/használatba adói oldalon az MNV Zrt. tulajdonosi joggyakorló helyére az új vagyonkezelő lépjen, szerződés átruházás jogcímén,
* továbbá a nyilatkozat visszavonására vonatkozó jogáról kifejezetten lemond.

2./ A Közgyűlés felhatalmazza a Polgármestert, hogy az 1./ pontban foglalt tartalommal a nyilatkozatot aláírja, illetve a Szociális és Gyermekvédelmi Főigazgatóság részére megküldje.

**Felelős:**  Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért felelős:

Lakézi Gábor, a Városüzemeltetési Osztály vezetője)

**Határidő:** azonnal